Løven Aakash er seks år gammel og bor i Aalborg Zoo. Aakash er en sjælden race, nemlig  en asiatisk løve, som Aalborg Zoo har importeret fra Singapore. Men har han været særdeles uheldig, for han har været i slåskamp med en hunløve. Den vilde hunløve flænsede Aakash ene øje, og det er noget skidt, for synet er særledes afgørende for det store rovdyr. Det er det specielle såkaldte indre øjenlåg, som løver har, der er flænset i stykker. Og uden det særlige indre øjenlåg er der ikke meget kampånd over den store hanløve. Han vil i kamp være point bagud, hvis det indre øjenlåg ikke bliver reddet. Derfor fik Aalborg Zoo i dag besøg af den specialuddannede dyrlæge Thomas Larsen fra Aalborg. Han har det meste af mandagen forsøgt, sammen med Aalborg Zoos egen dyrlæge Trine Hamme Jensen at redde synet og øjenlåget på løven Aakash. TV2 Nord var med under operationen, og operationen gik godt. Umiddelbart synet fejler ikke noget, og de følgende dage vil vise, om løven kan bevare øjenlåget, eller man må bortoperere det. Se med i aften på TV2 Nord, når vi viser Aakashs operation.
Den seks årige hanløve Aakash har fået flænset det ene øje i kamp mod hunløve, og i dag skulle en speciallæge forsøge at redde løvens syn.